**Efektívna správa a riadenie stavebných reklamácií**

**PlanRadar uľahčuje firmám zvládanie častých problémov**

**Bratislava, 8. ledna 2023** - Požiadavky na prerábky v stavebníctve (tzv. claimy) sú zásadnou otázkou pre mnoho profesionálov v tomto odvetví a súčasťou väčšiny stavebných projektov. Pri ich nesprávnom riadení však pravidelne dochádza k oneskoreniu, čo sa v súčasnosti týka až 70 % projektov. PlanRadar, popredná európska platforma pre riadenie dokumentácie, procesov a komunikácie v stavebníctve, zverejnila report, ktorý sa podrobne zaoberá práve digitálnou správou pohľadávok a reklamácií v stavebných projektoch (tzv. Claim Management). A hľadá cesty, ako ich riešiť čo možno najefektívnejšie.

*„Investori, projektoví manažéri, inžinieri, konzultanti i dodávatelia sa často musia stretávať s konfliktami, ktoré sú obvykle výsledkom nesprávnej interpretácie alebo rozdielnych očakávaní. Nedávne štúdie ukázali, že nedorozumenia a spory medzi odborníkmi v stavebníctve nie sú vôbec neobvyklé a majú za následok mnoho požiadaviek na prepracovanie. Tým sa nielen predlžuje doba výstavby o 10–30 %*[[1]](#footnote-2)*, ale tieto práce tiež tvoria v priemere 11 %*[[2]](#footnote-3)  *celkového rozpočtu projektu. Okrem okamžitých finančných strát končí navyše mnoho sporov na súde, čo spôsobuje veľké nepríjemnosti všetkým zúčastneným,“* komentuje **Ivan Petráš, expert na digitalizáciu v spoločnosti PlanRadar.**

**Najčastejšie príčiny reklamácií a prerábok:**

* neúplná dokumentácia
* požiadavky na zmeny prebiehajúcich projektov
* chybné plánovanie stavebných prác
* nesprávna komunikácia medzi účastníkmi projektu

*„Ako vidíme, aj niečo také základné ako komunikácia môže mať absolútne zásadný vplyv na priebeh výstavby. Navyše každá chyba, pokiaľ nie je riadne riešená, môže spustiť dominový efekt ďalších nabaľujúcich sa problémov*[[3]](#footnote-4)*,“* komentuje príčiny **Ivan Petráš**.

Digitalizácia: Moderná odpoveď na súčasné výzvy

Digitalizácia procesov v stavebníctve a realitnom priemysle sa stala osvedčenou metódou, ako výrazne zlepšiť celý životný cyklus projektu. A tak nie je náhodou, že digitálne riešenia sú stále častejšie využívané aj na regulačnej úrovni vo výberových konaniach. Výhody sa prejavujú nielen v efektívnejšom vybavovaní reklamácií, ale predovšetkým v predchádzaní problémom.

*„Ukazuje sa, že jeden z najkritickejších problémov v stavebníctve tvorí množstvo dokumentácie požadované v jednotlivých fázach projektu, ako sú povolenia, plány, dohody, zmluvy a reporty. Účastníci projektu teda musia mať neustále k dispozícii platné informácie o všetkých zmenách, a to ideálne v jednom digitálnom priestore, kde sú schopní ich tiež spravovať. Iba tak sú dáta aktuálne a vďaka tomu sa môže projekt efektívne posúvať vpred. To samozrejme zahŕňa aj možnosť sledovať chyby, vyskytujúce sa počas celého životného cyklu budovy*,“ vysvetľuje **Ivan Petráš***.*

Čo dokáže aplikácia na efektívne riadenie stavebných projektov?

Jednou z hlavných úloh moderných platforiem pre riadenie stavby, medzi ktoré sa radí aj PlanRadar, je zaistiť jednoduchú identifikáciu zmien a ich sledovanie. Tie je možné označiť napríklad na 2D plánoch alebo v BIM modeloch. Pre prehľad o termínoch sa výborne hodí možnosť tvorby Ganttovho diagramu priamo v aplikácii: vďaka tomu je totiž jednoduchšie zorientovať sa v každej fáze projektu, určiť možné prekážky a ich riešenie.

V tomto ohľade zohráva kľúčovú úlohu správna koordinácia medzi všetkými zúčastnenými stranami, pretože efektívna komunikácia zásadne ovplyvňuje celú realizáciu. Zhromažďovanie dát na jednej digitálnej platforme, kde sú všetky záznamy ľahko dostupné a archivované pre referenciu, udržuje vysokú úroveň transparentnosti, čo je užitočné najmä v prípade sťažností a právnych sporov.

*„Zo spolupráce s našimi zákazníkmi zo širokého spektra profesionálov v oblasti stavebníctva vieme, že k najkritickejším situáciám patrí práve vybavovanie reklamácií. Preto sme opatrili PlanRadar čo najkomplexnejšou sadou funkcií, ktoré používateľom umožňujú vidieť, keď je niečo v neporiadku, a rýchlo zasiahnuť. Najlepší spôsob, ako riešiť sťažnosti, je predchádzať problémom skôr, ako vôbec nastanú,“* uzatvára **Ivan Petráš.**

**Pre viac informácií, prosím, kontaktujte:**

Crest Communications, a.s.

Tereza Štosová

Account Executive

E-mail: tereza.stosova@crestcom.sk

www.crestcom.cz

PlanRadar GmbH

Radek Vodička

E-mail: r.vodicka@planradar.com

www.planradar.com

**O spoločnosti PlanRadar**

PlanRadar je softwarové riešenie pre stavebných a realitných profesionálov pôsobiacich na báze SaaS (z anglického Software as a Service). Umožňuje  svojím užívateľom vzdialene sa pripojiť ku cloudovej aplikácii a používať ju z akéhokoľvek miesta prostredníctvom internetu. Je možné ju využiť pre stavebnú dokumentáciu a dozor na stavenisku, riadenie porúch a úloh, odovzdávanie projektov, ich následnú správu a údržbu a pod. Prostredníctvom aplikácie, ktorá je vhodná pre všetky prehliadače a všetky typy smart telefónov a tabletov (iOS, Android a Windows), je možné sledovať, zaznamenávať a zdieľať s vaším tímom akékoľvek informácie prostredníctvom digitálnych stavebných plánov alebo BIM modelu. Digitalizácia pracovných postupov zlepšuje spoluprácu medzi všetkými účastníkmi stavebného procesu, znižuje počet chýb a šetrí čas. Zákazníci spoločnosti PlanRadar hlásia úsporu až 7 pracovných hodín týždenne. Spoločnosť so sídlom vo Viedni v Rakúsku a obchodným zastúpením na Slovensku umožňuje viac ako 120 000 užívateľom z viac ako 75 krajín monitorovať, prepájať a riešiť stavebné a realitné projekty po celom svete. Viac informácií o spoločnosti PlanRadar sa dozviete na stránke www.planradar.com/sk/.

1. Fan,H. Li, H.: Retrieving similar cases for alternative dispute resolution in construction accidents using text mining techniques, Automation in Construction, 34 (2013), pp. 85-91 [↑](#footnote-ref-2)
2. <https://www.planradar.com/cs/ebooks/naklady-na-predelavky/> [↑](#footnote-ref-3)
3. <https://www.long-intl.com/blog/claim-types/> [↑](#footnote-ref-4)